2008 hod ma im osttirola Schloss Lengbeag zweng an Umbau de oidn Mauan untasuacht. Und do hod ma untan Fuaßbodn im zwoatn Schtock an Hoihraum endeckt, dea wos mid ollalei Grafföwea augfüd woa. Drunta woan a mera Textülien, de wos nu gut beinaunda woan, weus do untan Bodn drucka woa. Do woan a via Busnhoida und oa Untahosal (Slip) dabei. Mid da Radiokarbonatmethodn hod mas in da technischn Hochschui Zürich auf a Oida zwischan 1440 und 1485 eigschtuaft. De Busnhoida woan lufti und leicht zan Trogn und ned soichane Monsta wia de spodan Modö ausm 19/20 Joahundat.